Porsche, Audi en Mitsubishi stel nuwe modelle bekendMitsubishi Mitsubishi het sy Eclipse Cross opgeknap en die nuwe model is 140 mm langer as sy voorganger. Nuwe funksionaliteit op die Eclipse Cross is elektries verstelbare spieëltjies wat self toevou, outomatiese LED-hoofligte, dagligte, misligte, outomatiese ruitveërs, parkeersensors voor en agter en 18”-wiele. Die langer bakwerk gee ŉ groter kattebak. Daar is ŉ nuwe inligtingstelsel met CarPlay, Android Auto en Mitsubishi Power-klankstelsel. Daar is luggate vir die agterste passasiers, elektries-verstelbare en verhitte voorsitplekke. Dieselfde twee enjins is beskikbaar, ŉ 1.5-viersilinderturbopetrol met 110 kW en 250 Nm of die atmosferiese 2.0-viersilinderpetrolenjin wat 110 kW en 198 Nm bied. Albei enjins maak gebruik van Mitsubishi se palwisseltransmissie. Ons sal binnekort ŉ beurt kry om met die Eclipse Cross te ry, maar tot dan lyk die reeks só: Die reeks word gedek deur ŉ 3 jaar/100 000 km-waarborg en 5 jaar/90 000 km-diensplan. Audi Audi het oor die afgelope twee dekades groot sukses behaal met hul A3-produk. Ons het eers die tweedeur gehad, toe die Sportback, ŉ afslaandak en toe die sedan. Audi het al meer as 63 000 eenhede in Suid-Afrika verkoop. Die nuwe A3 het aantreklike stilering en ŉ sterk nuwe inligtingstelsel met tien keer die rekenaarkrag. Die nuwe stelsel het Audi Connect wat permanent aan die internet gekoppel is vir aanlyn dienste soos intydse verkeersinligting. Daar is twee enjinopsies. Die 35TFSI word aangedryf deur ŉ 110 kW 1.4-viersilinderturbopetrolenjin. Dié enjin is gekoppel aan ŉ 8-spoed-outo. Die 40TFSI word aangedryf deur ŉ 2.0-viersilinderturbopetrolenjin met 140 kW. Dié enjin is gekoppel aan ŉ 7-spoed-dubbelkoppelaar‑ outomatiese ratkas. Die S3 model word deur ŉ 2.0-viersilinderturbopetrolenjin aangedryf en bied ŉ fantastiese 213 kW en 400 Nm. Daar is vier verskillende pakkette beskikbaar: Upgrade, Technology, Sports en S-Line. Dié pakkette sluit verskeie opknappings en ekstras in. Ons sal binnekort die A3 onder hande kry, en sal dan meer inligting kan gee oor hoe hy ry. Die reeks lyk só: Die reeks word gedek deur ŉ 1 jaar/onbeperkte km-waarborg en 5 jaar/100 000 km‑ omvattende instandhoudingsplan. Porsche Porsche het pas sy sportiefste Macan bekendgestel – die Macan GTS. Met verskeie Porsche-modelle is die GTS gereeld my gunsteling. Dit is beslis die geval met die 911‑ en die Cayenne GTS-modelle wat ek al gery het. Dit vind die perfekte balans tussen werkverrigting en gebruikersvriendelikheid sowel as gemak om daagliks gebruik te word. Die Macan GTS word aangedryf deur ŉ 2.9 V6 met twee turbo’s. Die enjin bied 324 kW. Van 0-100 km/h neem 4,3 sekondes en hy sal aanhou snol tot 272 km/h. Dis fantasties! Om dinge veilig en op die pad te hou, kry die GTS nuwe lugvering met al die nuutste en beste veiligheidstelsels. Porsche het sopas begin bestellings neem vir dié nuwe Macan. Ons sal vroeg in 2022 ŉ beurt kry om met hom te ry. Die reeks lyk só: Die reeks word gedek deur ŉ 2 jaar/onbeperkte km-waarborg en 3 jaar/100 000 km‑ omvattende instandhoudingsplan.